ભારતના ગૌરવવંતા ઈતિહાસમાં ઘોડાઓનું વિશેષ મહત્વ રહેલ છે રાજા-મહારાજાઓ પોતાના સૈન્યમાં જાતવાન ઘોડાઓ રાખતા અને એ ઘોડાઓની મદદથી યુદ્ધ જીતતા હતા રાજા-મહારાજાઓ પોતાની શાન અને રુઆબ માટે પણ ઘોડાઓ નો ઉપયોગ કરતા હતા પરંતુ જેમ જેમ ટેક્નોલોજીનો પ્રમાણ વધતું ગયું એમ-એમ ઘોડાઓ નું મહત્વ ઓછું થવા લાગ્યું આજે યુદ્ધના મેદાન થી લઈને મુસાફરીમાં ટેકનોલોજીનો ઉપયોગ થવા લાગ્યો છે ત્યારે ઘોડાઓનો ઉપયોગ ઓછો થવાથી તેનું મહત્વ અને તેની સાર સંભાળ પણ ઓછી થવા લાગી છે ત્યારે આ લુપ્ત થતી અશ્વ સંસ્કૃતિને બચાવવા માટે અને નવી પેઢીને તેનાથી માહિતગાર કરવા માટે જસરા ખાતે આજથી આઠ વર્ષ પહેલા જસરા ગામના યુવાન અને ઉત્સાહી સરપંચ અને જેમને અશ્વ પ્રત્યે વિશેષ લગાવ છે એવા મહેશભાઈ દવે દ્વારા જસરા ગામમાં અશ્વ મેળાનો પ્રારંભ કરવામાં આવ્યો હતો પ્રથમ વર્ષ થી જ ખૂબ સારો આવકાર અને સફળતા પ્રાપ્ત થઈ અને ત્યાર પછી ક્રમશઃ આ મેળો પ્રગતિકારક બનતો રહ્યો અને ગુજરાત રાજ્ય સહિત દેશભરમાં નામના પ્રાપ્ત કરતો રહ્યો.